projecte-aina/catalan_government_crawling huggingface dataset:
En aquest projecte de la Fundació Jaume Bofill analitza les relacions i el vincle entre la família i l'escola, i de com es poden millorar.
En aquest article es reflexiona sobre la importància de la relació entre la família i l'escola i de quina manera la família pot participar en la vida del centre.
En aquest article de l' ARA Criatures es destaca la importància que l'escola i la família treballin conjuntament per aconseguir l'èxit escolar dels infants.
Experiència de l'Escola Sant Martí, on les famílies participen a l'aula explicant com son els seus països d'origen.
Aquest article del diari El Punt Avui explica el paper tan important que tenen les famílies en l'èxit educatiu dels fills.
En aquest article d' El Diari de l'Educació es destaca la idea que l'escola hauria de ser un espai de trobada i de diàleg amb les famílies.
Aquest article d' El Diari de l'Educació explica l'experiència de l'Escola Mas Masó, on les famílies participen a l'aula mitjançant grups interactius i comissions i formen part del dia a dia de l'escola.
Capítol del programa de TV3 dedicat a la família i l'escola, on pares, mares i mestres parlen de la relació entre l'escola i les famílies.
Vídeo de l'Escola Antoni Gaudí, de Sant Boi de Llobregat, que mostra com les famílies van a l'escola el dissabte i fan les tasques de millora que calgui: remodelar el pati, penjar una pissarra, muntar estanteries...
En aquest vídeo es veu el projecte que ha portat a terme aquesta escola per dissenyar i crear el pati que tota la comunitat ha planificat.
Durant el període de 12 a 16 anys, els vostres fills cursen la darrera etapa d'ensenyament obligatori, l'ESO (educació secundària obligatòria).
Els objectius d'aquesta etapa s'orienten a adquirir les competències bàsiques necessàries per continuar els estudis postobligatoris fins als 18 anys.
En l'etapa de l'adolescència els fills viuen molts canvis físics i psicològics.
L'acompanyament de la família des del diàleg, la comprensió i el respecte és molt important per al seu desenvolupament.
L'acció tutorial compartida, entesa com la corresponsabilitat educativa entre la família i el centre educatiu, ha de contribuir al desenvolupament personal, social i acadèmic dels vostres fills, per afavorir-ne l'aprenentatge, l'autonomia i la formació integral.
La vostra col·laboració en el procés educatiu dels fills i el compromís amb l'institut és fonamental per aconseguir l'objectiu comú: l'èxit educatiu.
Tot i així, en aquesta etapa els vostres fills han de ser autònoms i responsabilitzar-se de les seves tasques i del seu procés d'aprenentatge.
El vostre paper és acompanyar-los i guiar-los des d'una certa distància que els permeti treballar autònomament i desenvolupar-se dins del grup d'iguals.
Per altra banda, en aquesta etapa, en què acaben l'ensenyament obligatori, és fonamental l'orientació acadèmica, vocacional i professional que ha de promoure la continuïtat dels vostres fills cap a les diverses opcions acadèmiques i professionals, d'acord amb les seves possibilitats i interessos.
Per tal que els pugueu ajudar a descobrir els seus interessos i a valorar les seves capacitats i límits respecte del futur acadèmic o professional és necessària la vostra col·laboració amb el tutor o tutora.
Alguns punts d'intercanvi d'informació i canals que permeten la comunicació entre la família i l'escola són els següents:
En general, per fer un seguiment del desenvolupament dels vostres fills convé que:
En aquesta etapa s'inicia l'ensenyament obligatori.
Els objectius de l'educació primària s'orienten cap a l'adquisició de les competències bàsiques i les habilitats socials necessàries per relacionar-se amb l'entorn proper.
L'acció tutorial compartida, entesa com la corresponsabilitat educativa entre la família i l'escola, pot facilitar que els fills assoleixin aquests objectius.
La vostra implicació i col·laboració en el procés educatiu i el compromís amb l'escola són fonamentals per aconseguir l'objectiu comú: l'èxit educatiu.
Al llarg de l'etapa els vostres fills hauran d'aprendre a ser responsables de les petites decisions que els afecten.
El vostre acompanyament és molt important per tal de potenciar-ne la maduresa, l'autonomia personal i la presa de decisions coherents i responsables, així com per al creixement personal i la integració social.
Alguns punts d'intercanvi d'informació i canals que permeten la comunicació entre la família i l'escola són els següents:
En general, per fer un seguiment del desenvolupament dels fills convé que:
Durant aquest període, una gran majoria de nens i nenes inicien el segon cicle d'educació infantil a l'escola.
Tant si ja han anat a l'escola bressol com si comencen ara l'escolaritat hauran d'adaptar-se a diversos canvis (nous companys, mestres, espais...) i necessitaran suport i acompanyament.
En aquesta etapa l'objectiu és que els vostres fills adquireixin les capacitats relacionades amb el desenvolupament personal: l'autoestima, l'autonomia, la comunicació, l'expressió i les relacions personals.
L'acció tutorial compartida, entesa com a la corresponsabilitat educativa entre la família i l'escola, pot afavorir que els fills assoleixin els objectius.
Una relació fluïda amb el mestre o la mestra dels vostres fills, així com una comunicació cordial, contribueixen a crear un clima de confiança que influeix positivament en el seu procés d'aprenentatge.
Alguns punts d'intercanvi d'informació i canals que permeten la comunicació entre la família i l'escola són els següents:
En general, per fer un seguiment del desenvolupament dels vostres fills convé que:
L'objectiu durant aquest període, en què molts infants comencen a anar a la llar d'infants o escola bressol, és contribuir al desenvolupament de les capacitats que els permetran ser més autònoms i socialitzar-se, com ara el reconeixement i moviment del propi cos, la parla, la relació amb els altres, etc.
La corresponsabilitat entre la família i la llar d'infants contribueix, sens dubte, que els fills aconsegueixin aquests objectius.
En aquestes edats, és imprescindible que hi hagi molta comunicació entre el centre educatiu i la família, cosa que influeix positivament en els fills, ja que els aporta confiança i seguretat.
La relació ha de ser cordial i ha de permetre crear un vincle de confiança i respecte mutus.
D'aquesta manera podreu conèixer i valorar les activitats que els fills fan a la llar d'infants, acordar amb el tutor o tutora pautes educatives, unificar criteris de manera conjunta per ajudar-los a créixer.
Alguns punts d'intercanvi d'informació i canals que permeten la comunicació entre la família i l'escola són els següents:
En general, per portar a terme l'acció tutorial compartida dels vostres fills convé que:
Cada cop són més els estudis que ressalten la importància de la implicació de les famílies en el seguiment escolar dels fills com a indicador de qualitat.
Per això cal millorar la relació entre el centre educatiu i la família, per intercanviar informació i aconseguir-hi una comunicació fluïda.
Una eina clau per facilitar l'acció tutorial compartida és la carta de compromís educatiu.
En aquest document, que vol potenciar la corresponsabilitat entre l'escola i la família, s'hi redacten les actuacions que han de fer ambdues parts per compartir el procés educatiu dels vostres fills i aconseguir l'èxit educatiu.
A més, aquesta carta vol afavorir la vostra participació i implicació en el centre escolar.
Per fer el seguiment més personalitzat de cada alumne es pot fer una addenda de continguts específics addicionals a la carta de compromís educatiu.
Aquest document permetrà concretar les mesures que el centre educatiu i la família acordi per atendre les necessitats del fill o filla, amb l'objectiu de millorar-ne el rendiment i la inclusió escolar i social.
Aquesta addenda pot ser signada també pels vostres fills si estan cursant primer d'ESO o, si l'escola ho considera, a partir del cicle superior de primària.
Per dur a terme l'acció tutorial compartida, el centre educatiu elabora un conjunt de mesures i actuacions que afavoreixen una òptima atenció dels vostres fills i que faciliten una bona comunicació amb la família.
Per exemple, els mitjans de comunicació que té l'escola perquè us hi poseu en contacte, les reunions d'inici de curs, les entrevistes individuals, la carta de compromís educatiu, i les xerrades i formació per a mares i pares.
En general, per dur a terme l'acció tutorial compartida és convenient que:
Els vostres fills han nascut en una societat on les tecnologies de la informació i de la comunicació s'han fet imprescindibles.
Amb aquestes tecnologies han aparegut noves maneres de comunicar-se i de relacionar-se.
I tot plegat sense sortir de casa.
Aquestes tecnologies no són perilloses en si mateixes i, si se'n fa un bon ús, poden fins i tot ser molt beneficioses.
Per exemple, permeten, entre altres:
Però l'ús de les tecnologies també té els seus perills.
Si els vostres fills les utilitzen sense la vostra supervisió i el vostre control poden, entre altres:
Que de la tecnologia es faci un bon o un mal ús és part del problema més general de com fem servir el temps: el temps dels nostres fills, però també el temps de família.
I recordeu que cal educar en el bon ús de les tecnologies digitals predicant amb l'exemple.
Seguidament trobareu algunes recomanacions que us ajudaran a orientar els vostres fills en l'ús raonable d'aquests mitjans.
Escola i família tenen un objectiu comú: l'èxit educatiu dels fills.
Per aconseguir-ho i contribuir al seu desenvolupament personal, cal reforçar el vincle de confiança entre la família i els docents.
Aquest vídeo ajuda a reflexionar sobre com crear aquest vincle, i dona pautes per treure el millor profit de les tecnologies de la comunicació i ampliar la visió de l'escola des d'un enfocament plural i col·lectiu.
Així, per crear i enfortir aquest vincle de confiança entre la família i l'escola:
La confiança entre la família i l'escola defineix un marc càlid per a l'educació.
Al final de l'etapa de l'educació secundària obligatòria els vostres fills hauran de prendre una decisió important sobre el seu futur acadèmic i professional.
Sovint veureu que es deixen enlluernar per les professions que apareixen en pel·lícules o serials que estan de moda, per això és decisiu el vostre paper orientador i d'acompanyament en la presa de decisions, que els ajudi a descobrir els seus interessos i a valorar les seves capacitats i límits.
És important que us poseu en contacte amb el tutor o orientador del centre educatiu on el vostre fill estudia.
Entre tots l'ajudareu a prendre la decisió més adequada.
El Departament d'Educació posa a l'abast de les famílies els recursos i eines següents per ajudar-vos en aquest procés:
Com educar per aprofitar els aliments
És un problema propi de les societats desenvolupades que ocasiona la pèrdua de milers de tones d'aliments.
Segons l'Agència de Salut Pública de Catalunya, a Catalunya es malbaraten més de 260.000 tones d'aliments a l'any.
Amb el menjar que es llença durant un any, es podrien alimentar 500.000 persones.
Per educar els vostres fills a no malbaratar els aliments, podeu seguir les recomanacions següents:
El temps de lleure sovint va associat a l'oferta sociocultural i esportiva que es rep des dels centres escolars i les entitats de l'entorn, però també és un temps que es pot aprofitar per fer vida familiar.
Aquestes estones de vida plegats van més enllà de les que compartiu els caps de setmana o els dies que teniu vacances.
Jugar, llegir, fer activitat física, veure junts programes de televisió, viatjar...
Les activitats quotidianes com comprar, anar a visitar familiars o cuinar també poden ser espais de lleure en els quals podeu gaudir d'un temps de qualitat amb els fills.
El lleure en família permet reforçar els vincles amb els fills, trobar estones per a la comunicació i aprendre valors.
En aquest sentit, es pot dir que el lleure en família és un espai educatiu.
Per aconseguir un temps de lleure familiar de qualitat, tingueu en compte:
El joc és una activitat bàsica en la vida i en el desenvolupament global dels nens i joves.
Jugant, els nens exploren i descobreixen el món; reprodueixen comportaments dels adults, i aprenen a comunicar-se, a relacionar-se, a resoldre conflictes, a guanyar i a perdre, etc. Tots aquests aprenentatges en fomenten la socialització.
A través del joc els vostres fills poden desenvolupar i reforçar capacitats de diferents tipus:
És important que garantiu que els vostres fills tinguin temps per jugar cada dia; que jugueu amb ells; que els oferiu varietats de jocs, i que en potencieu el joc lliure, tan important en el desenvolupament de la creativitat i de la imaginació.
La família és el primer agent socialitzador amb què els vostres fills i filles comencen a construir la seva percepció sobre el gènere; per aquest motiu, és important promoure amb les nostres accions i actituds la igualtat real de gènere i evitar de reproduir els estereotips tradicionals.
Si bé la majoria de famílies tenen un discurs teòric a favor de l'equitat de gènere, les accions diàries a vegades el contradiuen; per exemple, continua sent habitual que la majoria de tasques domèstiques o relacionades amb la cura dels fills i dels avis recaiguin en les dones o que les expectatives per als fills o les filles no siguin les mateixes.
Per tal d'educar els fills i filles en la igualtat de gènere podeu tenir en compte les següents orientacions:
El curs ja s'ha acabat, arriba l'estiu i, per tant, el temps de vacances.
Temps per descansar, gaudir —amb els amics o en família—, i també per aprendre, ja sigui reforçant els aprenentatges o descobrint coses noves.
A l'estiu hi ha temps per a tot i és bo que ajudeu els vostres fills i filles a planificar-lo i a treure'n el màxim profit.
Aquest estiu, però, serà diferent a causa de la crisi sanitària causada pel virus de la covid-19, en què caldrà seguir les mesures de protecció establertes per les autoritats sanitàries.
Després del confinament és moment de gaudir de les petites coses, de la natura, del turisme de proximitat, del temps a l'aire lliure i d'allò que us agradi, seguint les indicacions sanitàries.
Aprofiteu també per parlar com us heu sentit durant aquests últims mesos i com serà la tornada a l'escola i la trobada amb els companys i companyes, i mestres.
El Departament d'Educació proposa un seguit d'activitats per a nens i nenes de 6è de primària per reforçar els seus aprenentatges.
El portal edu365.cat del Departament d'Educació ofereix un seguit d'activitats perquè els vostres fills i filles reforcin els aprenentatges bàsics que s'han treballat al llarg del curs.
Hi ha activitats dirigides a l'educació infantil, l'educació primària i l'educació secundària obligatòria.
El portal Gènius de la Diputació de Barcelona ha preparat un Especial d'Estiu que informa de les novetats que hi ha a les biblioteques.
Dona a conèixer les activitats a les bibliopiscines i biblioplatges, lectures recomanades, festes, receptes de cuina entre d'altres, que us ajudaran a passar l'estiu i la calor.
El portal edu365 del Departament d'Educació proposa un seguit de lectures per reforçar la lectura i consolidar l'hàbit lector dels vostres fills i filles.
El Departament de Treball, Afers Socials i Famílies ofereix diverses propostes de lleure i de vacances per gaudir en família i enfortir-ne els vincles afectius.
El web Jove.cat del Departament de Treball, Afers Socials i Famílies dona als joves idees per passar un estiu diferent.
La campanya ofereix consells per a famílies, protocols d'actuació i recursos per garantir un estiu amb activitats de lleure per als infants i joves.
En aquest article de l'Ara Criatures es donen orientacions per explicar com serà la nova realitat als fills i filles.
El Departament de Salut ofereix informació per a la ciutadania sobre el confinament, el desconfinament, la prevenció, la gestió de les emocions, etc.
En la societat actual, on es dóna molta importància a l'èxit fàcil, esdevé necessari pensar en el significat d'educar en l'esforç.
Per educar els fills en aquest valor, cal que tingueu presents aquestes consideracions:
El treball de l'esforç i la responsabilitat al llarg de la seva escolaritat generen unes actituds i conductes generalitzades que els ajudaran a aconseguir l'èxit educatiu.
Com podem participar les famílies en les eleccions del consell escolar?
En les eleccions, les famílies hi podeu participar de dues maneres diferents:
Els professionals dels centres i les famílies compartim un objectiu: l'èxit social i personal dels fills.
Les decisions que es prenen al consell escolar són claus per al funcionament i la millora del centre i, per tant, també per a l'èxit educatiu de tots els alumnes.
És per aquest motiu que la participació i implicació dels pares i mares en les eleccions al consell escolar és tan important.
Quan les famílies participeu en les eleccions, doneu suport al vostre candidat i delegueu en la seva veu i vot.
Així feu arribar les vostres opinions i aportacions.
És important que participeu en les eleccions al consell escolar perquè:
El que pares i mares hem de saber o fer abans de les votacions:
El cervell s'està formant fins als 20 anys.
Durant aquest temps es produeixen canvis importants en la seva organització.
Els adolescents han de dormir nou hores perquè el cervell es desenvolupi correctament; si no ho fan, es poden mostrar més irritables i manifestar problemes de concentració, memòria i atenció que afecten el seu rendiment escolar.
Per ajudar els vostres fills a aconseguir un descans adequat, cal que tingueu en compte els aspectes següents:
La lectura és un aprenentatge bàsic per als fills perquè els permet ampliar els coneixements, guanyar seguretat i confiança, despertar aficions i nous interessos, i viure experiències a través dels personatges dels contes o dels llibres.
Aconseguir que els vostres fills obtinguin l'hàbit de lectura depèn, en gran mesura, de la vostra tasca.
El descans, una fàbrica d'energia i rendiment
Els vostres fills necessiten gaudir d'un bon descans per poder donar resposta a totes les activitats que fan al llarg del dia i per afavorir un bon rendiment escolar.
El descans és el temps que dediquen a compensar l'esforç diari i a recuperar l'equilibri físic i psíquic.
Els infants i joves descansen quan dormen, però també quan escolten música, passegen, xerren en família o simplement canvien d'activitat.
Hi ha diversos tipus de cansament: el físic, el mental i l'emocional.
Si els vostres fills no descansen prou, poden reaccionar amb conductes inadequades, mostrar-se nerviosos, irritables, dispersos, adormits, amb baix nivell d'atenció..., i el seu rendiment escolar, per tant, es pot veure afectat.
Un bon descans és imprescindible perquè els vostres fills vagin a l'escola en unes condicions òptimes que els ajudin a assolir l'èxit en les tasques escolars.
Durant l'adolescència, la majoria dels consums de substàncies addictives estan relacionats amb la necessitat dels joves d'experimentar; també amb el lleure i amb els espais de relacions socials dins del grup d'amics.
Els consums de substàncies addictives per part de joves sovint amaguen desencaixos més profunds.
Cal, doncs, tractar els problemes que han provocat el consum per poder solucionar l'addicció.
En tots els casos, és necessari actuar des de la calma i abordar el problema de manera global amb l'ajut de professionals especialitzats i amb coordinació constant amb el centre educatiu.
Recordeu que cap senyal d'alerta és significatiu per si sol.
Alguns indicadors que us ajudaran a detectar una possible situació de consum són:
En aquest web, del Departament de Salut de la Generalitat de Catalunya, hi podeu trobar recursos i programes d'hàbits saludables i prevenció dels possibles riscos associats al consum de drogues.
L'atractiu que tenen els mitjans audiovisuals és indiscutible.
La televisió a la carta, les sèries, els videojocs, les plataformes digitals... ofereixen un món d'entreteniment i informació ple d'opcions per a nens i joves.
Cal que les famílies els pugueu acompanyar perquè facin un bon ús d'aquests mitjans.
Recomanacions a tenir en compte en les compres de Nadal.
Orientacions i consells per escollir les joguines més adequades per als vostres fills.
Les joguines són instruments ideals per acompanyar els infants en el seu desenvolupament, però també poden donar peu a mantenir els rols limitadors per a nens i nenes.
En aquest enllaç trobareu informació sobre com coeducar en la igualtat, escollir joguines i fer jocs no sexistes.
Què són les begudes energètiques?
Pel seu alt contingut en cafeïna:
Diferències entre les begudes energètiques i les isotòniques
Les begudes isotòniques, a diferència de les energètiques, no porten cafeïna i per tant no són estimulants.
Es prenen per compensar l'aigua, el sucre i les sals que es perden amb la suor quan es fa exercici físic intens.
L'alimentació és una necessitat bàsica del nostre cos i un procés que ens acompanya tota la vida, alhora que condiciona la nostra salut.
Per això és tan important educar els fills en hàbits d'alimentació saludables alhora que s'estableixen unes pautes que afavoreixin un comportament alimentari adequat.
Per tal d'educar els vostres fills en aquests aspectes cal que tingueu presents algunes orientacions:
Els vostres fills necessiten fer activitat física i esport al llarg de tota la seva vida.
L'esport, a més de ser una pràctica saludable, els proporciona l'oportunitat de millorar la maduresa afectiva i la seva socialització, alhora que facilita l'augment del rendiment escolar.
Cal fomentar l'activitat física en les rutines diàries per evitar la vida sedentària: pujar i baixar escales en lloc d'utilitzar l'ascensor, caminar en lloc d'utilitzar el transport públic...
Per motivar que els fills facin esport és convenient que els donem exemple practicant-ne nosaltres, però també cal que els deixem llibertat per triar aquell que més els agradi, tot aconsellant-los i oferint-los suport.
Segons la modalitat de pràctica esportiva es reforcen un valors o uns altres:
És important que oferiu als vostres fills una varietat d'esports entre els quals puguin escollir el que més s'avé amb els seus interessos, habilitats i característiques.
La competició esportiva és bona sempre que el component educatiu estigui per sobre de l'objectiu de guanyar; en cas contrari, els valors positius de l'esport es poden convertir en contravalors.
Aquesta publicació aporta eines als docents i a altres professionals de l'ensenyament per a iniciar-se o aprofundir en els projectes telemàtics com a eina de treball a l'aula, els quals augmenten la motivació del alumnes, enriqueixen la tasca dels professors i ofereixen la possibilitat d'entrar en contacte directe amb nois i noies d'altres indrets.
Aquesta publicació recull el Decret 187/2015, de 25 d'agost, d'ordenació dels ensenyaments de l'educació secundària obligatòria que té en compte la normativa vigent, la legislació de Catalunya i les orientacions europees.
També inclou l'Ordre ENS/108/2018, de 4 de juliol, per la qual es determinen el procediment, els documents i els requisits formals del procés d'avaluació a l'educació secundària obligatòria, que dona resposta al Decret 187/2015 i planteja una avaluació competencial que permet als alumnes i als professors identificar les dificultats del procés d'aprenentatge i trobar estratègies per superar-les.
Així mateix, hi ha un apartat en què s'adjunten els enllaços a tots els documents d'identificació i desplegament de les competències associades a les diferents matèries i àmbits del currículum i un altre en què es referencien diferents documents que poden ajudar els centres i els professors a implementar el currículum i l'avaluació competencials.
El llibre descriu el batxillerat com l'etapa educativa no obligatòria de l'educació secundària, posterior a l'ESO, que té com a finalitat dotar els alumnes dels coneixements, les capacitats i les actituds adequades per desenvolupar el sentit crític i la maduresa intel·lectual i humana; s'hi descriuen l'estructura, les modalitats, els objectius, les competències generals, el treball de recerca i les matèries comnunes i de modalitat.